UITEINDELIK kan jy dít op WhatsApp doen! - Goeie Huishouding
Tuis » UITEINDELIK kan jy dít op WhatsApp doen!
Die meeste van ons het al op een of ander stadium 'n WhatsApp-boodskap gestuur waaroor ons onmiddellik spyt was. Gelukkig het WhatsApp pas 'n funksie bekendgestel wat jou toelaat om dié boodskap uit te wis, hetsy jy dit aan een mens op jou kontaklys of aan 'n groep gestuur het.
Dit klink amper te goed om waar te wees! Daar is egter een "nadeel": Jy het slegs sewe sekondes om die boodskap uit te wis nadat jy dit gestuur het, en die ontvanger van jou uitgewiste boodskap sal 'n kennisgewing kry wat sê: "This message was deleted".
Daar sal ook op jou eie skerm 'n kennisgewing verskyn wat sê: "You deleted this message".
Dis nogtans goeie nuus, want die ontvanger sal nie die boodskap self kry nie – MITS hulle dit nog nie gelees het voordat jy dit kon uitwis nie. As hulle dit reeds gelees het voordat jy die uitwis-opsie kon kies, sal die boodskap bloot verdwyn. Dankie tog! Nou die groot vraag: Hoe wis jy 'n WhatsApp-boodskap uit?
3 maklike stappe om jou WhatsApp-boodskappe uit te wis
Maak jou WhatsApp-app oop en gaan na die kontak en die boodskap wat jy wil uitwis.
Kliek op die boodskap en hou jou vinger daar totdat 'n swart blokkie bo die boodskap verskyn. Kliek op "Delete" in die kieslys.
Kliek nou op die vullisblik-ikoon en kies dan die opsie "Delete for everyone". Let wel as jy die "Delete for me"-opsie kies, sal jou kontakte steeds die boodskappe kan sien wat jy gestuur het en wat jy graag wou uitwis.
Hierdie nuwe funksie sal beskikbaar wees op all WhatsApp se Android-, iOS- en Windows Phone-apps, asook op WhatsApp Web. Die funksie werk vir teks- en enige ander mediaboodskappe wat gestuur word. Volgens die gereelde-vrae-afdeling op WhatsApp se webwerf moet jy én jou ontvanger die nuutste weergawe van WhatsApp vir Android, iPhone of Windows Phone hê sodat die boodskappe suksesvol uitgewis kan word.